איליה יאשין

איליה ולרייביץ' יאשין (ברוסית: Илья́ Вале́рьевич Я́шин; נולד ב-29 ביוני 1983) הוא פוליטיקאי אופוזיציה רוסי שהוביל את מפלגת החופש העממי מ-2012 עד 2016, ולאחר מכן את הסניף שלה במוסקבה. הוא היה גם ראש נפת קראסנוסלסקי במוסקבה וכן יו"ר מועצת הנבחרים של נפה זו בין השנים 2017 ל-2021.

ב-1 באוגוסט 2024 שוחרר מהכלא ברוסיה כחלק מעסקת חילופי אסירים בין רוסיה לארצות הברית.

==ביוגרפיה==
נולד במוסקבה ב-29 ביוני 1983. הוריו מהאינטליגנציה המדעית והטכנית, עבדו במכון המחקר לרדיופיזיקה (מוסקבה). אביו ולרי אנטולייביץ' יאשין (נולד ב-1960), בשנות ה-90 הוא הקים עסק משפחתי קטן. אימו, טטיאנה איבנובנה יאשינה (ילידת 1960), עזרה לבעלה בחשבונאות. לאחר שסיים את לימודיו בבית ספר לחינוך כללי עם דגש בלימודי השפה והספרות הרוסית ובית ספר לאמנות, בין השנים 2000 ל-2005 למד יאשין בפקולטה למדעי המדינה של האוניברסיטה העצמאית האקולוגית והפוליטית הבינלאומית.

יאשין היה שותף להקמת תנועת הנוער האזרחית אובורונה (ברוסית: Оборона) ב-2005 ולאחר מכן את התנועה הפוליטית סולידארנוסט ב-2008, שהוא עדיין אחד ממנהיגיה. 

בשנת 2010 פורסם סרטון בו יאשין ודמיטרי אורשקין נותנים לכאורה שוחד לשוטר תנועה. עד מהרה התברר שמדובר בסרטון ערוך.

הוא היה שותף פעיל במצעד המתנגדים (ברוסית: Марш несогласных) ובמחאות הרוסיות 2011–2013. ב-2012 הוא נבחר למועצת התיאום של האופוזיציה הרוסית. על רקע התגברות התקיפות הממשלתיות נגד האופוזיציה בעקבות הפלישה הרוסית לאוקראינה ב-2022, היו שסברו כי יאשין היה בעל המצע הגדול ביותר מכל פוליטיקאי אופוזיציה שלא עזב את המדינה, נכלא או נהרג.<ref></ref><ref></ref><ref></ref><ref></ref> עם זאת, ביוני 2022, הוא נעצר, ולאחר מכן הואשם על פי חוקי הצנזורה החדשים במלחמה בהפצת חדשות מזויפות על הכוחות המזוינים.

ב-12 ביולי, יאשין הואשם על ידי ועדת החקירות של רוסיה בהכפשת הכוחות המזוינים של הפדרציה הרוסית ובביתו נערך חיפוש. ב-13 ביולי, בית משפט הורה על מעצרו לפני משפט;<ref></ref><ref name="forbes_2022"></ref> יאשין נשפט על רקע סרטון יוטיוב שפורסם באפריל 2022 ובו דן בגילוי של אזרחים אוקראינים שנרצחו בעיירת הפרברים בוצ'ה, ליד קייב.<ref name="aljazeera-2022"></ref> פרקליט המדינה ביקש תשע שנות מאסר על יאשין. אמנסטי אינטרנשיונל וארגונים נוספים קראו לממשלה לשחררו לאלתר, בנוגע לעניינו כחלק מהדיכוי של מבקרי מלחמה.<ref name="amnesty_2022"></ref>

ב-9 בדצמבר 2022 גזר בית משפט במוסקבה על יאשין שמונה שנים ושישה חודשי מאסר על הצהרותיו על נסיבות טבח בוצ'ה באשמת "הפצת מידע כוזב" על הכוחות המזוינים.<ref></ref> עונשו היה החמור ביותר שניתן במסגרת החוקים החדשים המפלים הפצת מידע "שקרי" על הכוחות המזוינים.<ref></ref> בדברי הסיכום שלו לבית המשפט לקראת פסק הדין אמר יאשין: "כאילו יתפרו לי את הפה ויאסר עליי לדבר לנצח. כולם מבינים שזה העניין. אני מבודד מהחברה כי הם רוצים אותי. לשתוק. אני מבטיח כל עוד אני בחיים שלעולם לא אהיה בשקט. המשימה שלי היא לומר את האמת. אני לא אוותר על האמת אפילו מאחורי סורג ובריח. אחרי הכל, אם לצטט את הקלאסיקה: 'שקר הוא הדת של עבדים.'"<ref name="cnn-yashin"></ref>

יאשין אמר על נשיא רוסיה, ולדימיר פוטין כי "מנהיגים חזקים הם רגועים ובטוחים בעצמם, ורק חלשים מבקשים לסתום את הפה לכולם, לשרוף כל התנגדות."<ref name="cnn-yashin"/> לפני גזר דינו, הוא הפציר בפוטין "לעצור מיד את הטירוף הזה, להכיר בכך שהמדיניות לגבי אוקראינה הייתה שגויה, להחזיר את הכוחות משטחה ולחתור להסדר דיפלומטי של הסכסוך".<ref name="aljazeera-yashin"></ref> הוא אמר עוד בפנייה לפוטין: "הבאת חוסר מזל נוראי לעם האוקראיני, שכנראה לעולם לא יסלח לנו."<ref name="aljazeera-2022"/>

==קישורים חיצוניים==

==הערות שוליים==

קטגוריה:פוליטיקאים רוסים
קטגוריה:אסירי מצפון על פי ארגון אמנסטי אינטרנשיונל
קטגוריה:דיסידנטים
קטגוריה:אנשים שהוכרזו ברוסיה כ"סוכנים זרים"
קטגוריה:רוסים שנולדו ב-1983